  Майя Бывальцева Вальс, контрданс, бранль эктонъёсты учкыны но дышетыны ӵектэ  «Ночь искусств» ужрад улсын 3-тӥ шуркынмонэ. Иворъёсъя «Удмуртия» агентстволы со сярысь вераз клублэн кивалтӥсез Михаил Данилов. 19-тӥ даурысь исторической эктонъёсты пуктомы. Быръёмы сыӵе эктонъёсты, люкаськем калыклы каньыл, вӧл-вӧл мед луоз. Мастер-классын соосты дышетомы но эктомы — вальс, конрданс но бранль Михаил Данилов, Вашкала эктонъя Ижкарысь клублэн кивалтӥсезМихаил Данилов дышетонэз вашкала эктонъёсъя диссертаци гожтэм Никита Маратканов ортчытоз шуыса ватсаз. «Ночь искусств 2017» ужрад Калык творчествоя элькун юртын — Егитъёслэн юртазы 17 часын «Балет для всех» класс-концертэн кутскоз, отын мылкыд карисьёсты классика эктонлы дышетозы, ивортэ ужъюртлэн пресс-службаез. 18 часысен Вашкала эктонъя Ижкарысь клублэн возьматонэз но мастер-классэз кутскоз. 19 часысен Кун симфони оркестрлэсь «Краски классики» концертсэ учкыны луоз. ВАТСАН «Ночь искусств» огъяросси акция — искусство удысысь вань ӧръёсты огазеясь лулчеберетъя но дышетонъя ужрад. Солэн валтӥсь ужпумез — элькунын улӥсьёслы но куноослы музейёсы, театръёсы, лыдӟетъюртъёсы дунтэк ветлыны но карысь лулчеберет дуннеен тодматскыны луонлык сётон. Тегъёс: Лулчеберет Ижкар Удмуртия искусство эктон крезьгур  